Определение на Общия съд от 24 юли 2025 г. — Mezzaroma/Парламент
(Дело T-2/24)1
(Институционално право — Единен статут на членовете на Европейския парламент — Членове на Европейския парламент, избрани в италиански избирателни райони — Приемане на решение относно пенсиите от италианската Камара на депутатите — Промяна на размера на пенсиите на италианските национални депутати — Съответно изменение от страна на Европейския парламент на размера на пенсиите на някои избрани в Италия бивши членове на Европейския парламент — Искане за преразглеждане на пенсията — Отхвърляне — Задължение за мотивиране — Равно третиране — Оправдани правни очаквания — Жалба, явно лишена от всякакво правно основание)
Език на производството: италиански
Страни
Жалбоподател: Roberto Mezzaroma (Рим, Италия) (представител: M. Merola, avocat)
Ответник: Европейски парламент (представители: S. Seyr и S. Alves)
Предмет
С жалбата си на основание член 263 ДФЕС жалбоподателят иска отмяна на решението на Бюрото на Европейския парламент от 2 октомври 2023 г., с което се отхвърля административната му жалба срещу решението на квесторите от 14 февруари 2023 г. за отхвърляне на искането му от 31 октомври 2022 г. за увеличаване на размера на пенсията му поради здравословното му състояние
Диспозитив
Отхвърля жалбата като явно лишена от всякакво правно основание.
Всяка от страните понася направените от нея съдебни разноски.
____________
1 ОВ C, C/2024/1552, 26.2.2024 г.